## Til læreren

### Hvad kan modellen bruges til?

I modellen kigges i første omgang på en reaktion af formen: A + B 🡪 C + D, dette kan ændres undervejs.

Modellen viser hvordan simple kemiske reaktioner forløber og skaber en visuel forståelse af hvad der sker i en kemisk reaktion og en forståelse af hvordan man kan bruge støkiometrien til at forudsige hvor meget produkt kan vil kunne få dannet. Derudover gives der et klart billede af begrebet ”den begrænsende faktor”.

Som udgangspunkt kan modellen bruges helt uden forudgående informationer/viden, men for at kunne komme hurtigt til mængdeberegning vil det nok give mening at have arbejdet med begreberne stofmængde og molar masse.

Derudover skabes der et naturligt grundlag for at snakke om reaktionshastigheder og hvad de kan afhænge af.

### Selve øvelsen

I første omgang skaber eleverne sig et overblik over hvordan interface ser ud og hvad de forskellige knapper skal bruges til.

Baseret på et arbejdsark undersøger eleverne modellen og finder ud af hvordan man ved at ændre på antallet af reaktanter kan ændre på antallet af dannede produkter. Først ved at bruge samme antal af de to reaktanter og senere ved at bruge forskellige startværdier.

### Overvejelser

For nogen kan det være svært at tage springet fra at se to farvede prikker der støder sammen og derved ændrer farve til at kunne forestille sig molekyler skrevet med formler. Men generelt virker der som om det ikke er noget voldsomt problem.